**E L Ő T E R J E S Z T É S**

Kardoskút Község Önkormányzat Képviselő-testülete

2024. május 29. napi rendes ülésére

**Száma:** 5. sz. napirendi pont

**Tárgy:** A Csanádapácai Közös Önkormányzati Hivatal 2024. évi költségvetésének módosítása

**Előterjesztő:** dr. Lipták Péter jegyző és Megyeriné Lepsényi Aliz aljegyző

**Előterjesztés tartalma:** határozat - tervezet

**Szavazás módja:**

**Az előterjesztés előkészítésében közreműködnek:** -

Az államháztartásról szóló 2011. évi CXCV. törvény 34. § (4) bekezdése értelmében a képviselő-testület az előirányzat-módosítás, előirányzat átcsoportosítás átvezetéseként - az első negyedév kivételével - negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-ei hatállyal módosítja a költségvetési rendeletét.

A Közös Hivatal költségvetését a társult önkormányzatok képviselő-testületei állapítják meg és biztosítják.

A Csanádapácai Közös Önkormányzati Hivatal (a továbbiakban: Közös Hivatal) – mint költségvetési szerv – költségvetése Csanádapáca Község Önkormányzata költségvetési rendeletében szerepel. A fentieket figyelembe véve szükséges, hogy a Közös Hivatal 2024. évi költségvetésének módosítását mindhárom település képviselő-testülete jóváhagyja.

Előterjesztésünk 1. melléklete tartalmazza a Közös Hivatal 2024. évi bevételi és kiadási előirányzatainak kormányzati funkciónkénti részletezését. Az eredeti előirányzatok összege 127.821 E Ft-ban került megállapításra, mely a korábbi módosítás során 131.616 E Ft-ra nőtt. A jelenlegi előterjesztésben 4.744 E Ft összegű előirányzat emelésére teszünk javaslatot, így az előirányzatok főösszege **136.360 E** **Ft-ra** emelkedik.

**A bevételi előirányzatok módosítására vonatkozó javaslatok:**

A **működési célú támogatások államháztartáson belülről** előirányzata **4.256 E Ft**-tal emelkedik a 2024. évi választások lebonyolításához biztosított támogatással megegyezően.

Az **irányítószervi támogatás** előirányzata **488 E Ft**-tal emelkedik a kardoskúti zárolt álláshely feloldásához biztosított többletforrásból.

**A kiadási előirányzatok módosítására vonatkozó javaslatok:**

Kardoskút:

* a **személyi juttatások** előirányzata **432 E Ft**-tal,
* a **munkaadókat terhelő járulékok** előirányzata **56 E Ft**-tal emelkedik a zárolt álláshely többlet bérfinanszírozása miatt.

EPON választás:

* a **személyi juttatások** előirányzata **3.125 E Ft**-tal,
* a **munkaadókat terhelő járulékok** előirányzata **472 E Ft**-tal,
* a **dologi kiadások** előirányzata **659 E Ft**-tal emelkedik.

Összességében:

* a **személyi juttatások** előirányzata **3.557 E Ft**-tal,
* a **munkaadókat terhelő járulékok** előirányzata **528 E Ft**-tal,
* a **dologi kiadások** előirányzata **659 E Ft**-tal emelkedik.

Kérjük a Tisztelt Képviselő-testületet a Közös Hivatal 2024. évi költségvetési előirányzatainak módosítására vonatkozó javaslatunk elfogadására.

Csanádapáca, 2024. május 16.

dr. Lipták Péter s.k.

jegyző

**Határozati javaslat:**

Csanádapáca Község Önkormányzat Képviselő-testülete (a továbbiakban: Képviselő-testület) megtárgyalta „**a Csanádapácai Közös Önkormányzati Hivatal** (a továbbiakban: Közös Hivatal) **2024. évi költségvetésének módosítása”** tárgyú előterjesztést és az alábbi határozatot hozza:

A Képviselő-testület:

1. Az előterjesztés 1. mellékletének megfelelő tartalommal 136.360 E Ft költségvetési főösszeggel elfogadja a Csanádapácai Közös Önkormányzati Hivatal 2024. évi módosított költségvetési előirányzatait.
2. Felkéri a jegyzőt, hogy a Közös Hivatal módosított költségvetését a soron következő költségvetési rendelet módosítás során Csanádapáca Község Önkormányzata 2024. évi költségvetési rendeletébe építse be.

**Felelős:** dr. Lipták Péter jegyző

**Határidő:** 2024. május 31.

1. melléklet

A CSANÁDAPÁCAI KÖZÖS ÖNKORMÁNYZATI HIVATAL 2024. ÉVI BEVÉTELEINEK ALAKULÁSA

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  | adatok E Ft-ban | |
|  | **Államháztartáson belülről** | | **Közhatalmi** | **Működési** | **Felhalmozási** | **Átvett pénzeszközök** | | **Finanszírozási bevételek** | | **Bevételek** |
| **Kormányzati funkció** | **műk.célú** | **felh.célú** | **bevételek** | **bevételek** | **bevételek** | **működési** | **felhalm.** | **maradvány** | **irányítósz.** | **összesen** |
|  | **tám.** | **tám.** |  |  |  | **célú** | **célú** | **ig. vétel** | **tám.** |  |
|  | Módosított ei. | Módosított ei. | Módosított ei. | Módosított ei. | Módosított  ei. | Módosított ei. | Módosított ei. | Módosított ei. | Módosított ei. | Módosított  ei. |
| **CSANÁDAPÁCAI KÖZÖS ÖNKORMÁNYZATI HIVATAL** | | | | | | | | | | |
| 011130-0 Jegyző |  |  |  | 31 |  |  |  |  |  | 31 |
| 011130-1 Csanádapáca |  |  | 290 |  |  |  |  |  |  | 290 |
| 011130-2 Pusztaföldvár |  |  |  |  |  |  |  |  |  | 0 |
| 011130-3 Kardoskút |  |  | 21 | 72 |  |  |  |  |  | 93 |
| 016010 EPON választás | 4 256 |  |  |  |  |  |  |  |  | 4 256 |
| 018030 Támogatási célú finanszírozási műv. | 0 | 0 | 0 | 0 | 0 | 0 | 0 | 2 773 | 128 917 | 131 690 |
| **ÖNKORMÁNYZATI HIVATAL ÖSSZESEN:** | **4 256** | **0** | **311** | **103** | **0** | **0** | **0** | **2 773** | **128 917** | **136 360** |
| **ebből államigazgatási feladat** | **0** | **0** | **0** | **0** | **0** | **0** | **0** | **0** | **0** | **0** |

A CSANÁDAPÁCAI KÖZÖS ÖNKORMÁNYZATI HIVATAL 2024. ÉVI KIADÁSAINAK ALAKULÁSA

Adatok E Ft-ban

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **Személyi** | **Munkaadót** | **Dologi** | **Ellátottak** | **Egyéb működési célú kiadások** | | **Beruházás** | **Felújítás** | **Egyéb felhalm.** | **Finanszírozási** | **Kiadások** |
| **Kormányzati funkció** | **juttatások** | **terhelő** | **kiadások** | **pénzbeli** | **tám.** | **tartalék** |  |  | **célú** | **kiadások** | **összesen** |
|  |  | **járulékok** |  | **juttatásai** |  |  |  |  | **kiad.**  **tám.** |  |  |
|  | Módosított ei. | Módosított ei. | Módosított ei. | Módosított ei. | Módosított ei. | Módosított ei. | Módosított ei. | Módosított ei. | Módosított ei. | Módosított  ei. | Módosított ei. |
| **CSANÁDAPÁCAI KÖZÖS ÖNKORMÁNYZATI HIVATAL** | | | | | | | | | | | |
| 011130-0 Jegyző | 11 700 | 1 568 | 571 |  |  |  |  |  |  |  | 13 839 |
| 011130-1 Csanádapáca | 35 681 | 4 931 | 1 890 |  |  |  |  |  |  |  | 42 502 |
| 011220-1 Csanádapáca | 10 793 | 1 497 | 150 |  |  |  |  |  |  |  | 12 440 |
| 031030-1 Csanádapáca | 4 639 | 650 |  |  |  |  |  |  |  |  | 5 289 |
| **Csanádapáca összesen** | **51 113** | **7 078** | **2 040** |  |  |  |  |  |  |  | **60 231** |
| 011130-2 Pusztaföldvár | 23 765 | 3 299 | 700 |  |  |  |  |  |  |  | 27 764 |
| 011220-2 Pusztaföldvár | 5 039 | 702 |  |  |  |  |  |  |  |  | 5 741 |
| **Pusztaföldvár összesen** | **28 804** | **4 001** | **700** |  |  |  |  |  |  |  | **33 505** |
| 011130-3 Kardoskút | 20 676 | 2 860 | 993 |  |  |  |  |  |  |  | 24 529 |
| 016010 EPON választás | 3 125 | 472 | 659 |  |  |  |  |  |  |  | 4 256 |
| **ÖNKORMÁNYZATI HIVATAL ÖSSZESEN:** | **115 418** | **15 979** | **4 963** | **0** | **0** | **0** | **0** | **0** | **0** | **0** | **136 360** |
| **ebből államigazgatási feladat** | **0** | **0** | **0** | **0** | **0** | **0** | **0** | **0** | **0** | **0** | **0** |